b"\n_START_ARTICLE_\nAlpabetong Hanun\xc3\xb3\xe2\x80\x99o\n_START_PARAGRAPH_\nAng Hanun\xc3\xb3\xe2\x80\x99o ay isa sa mga katutubong kaparaanan ng pagsulat sa Pilipinas at ginamit ng mga Mangyan sa katimugang Mindoro upang isulat ang wikang Hanun\xc3\xb3'o. Ito ay isang abugida na nagmula sa Brahmikong kaparaanan ng pagsulat na malapit ang kaugnayan sa Baybayin, at kilala ito na nakasulat patayo ngunit sinusulat pataas, sa halip na pababa na nasa halos lahat ng ibang kaparaanan ng pagsulat (bagaman, binabasa ito ng pahalang mula sa kaliwa papuntang kanan). Madalas itong nakasulat sa kawayan sa pamamagitan ng pag-ukit ng mga titik nito ng patalim. Karamihan sa mga kasalutang Hanun\xc3\xb3'o ay kamakailan lamang dahil madaling masira ang kawayan at samakatuwid, mahirap matukoy ang kasaysayan nito."